cyanic-selkie/wikianc huggingface dataset:
מקסימיליאן הרמן מקסי
ביוגרפיה
בין השנים 1922-1923 למד בברלין יחד עם ארתור סגל והשתתף בהקמת קבוצת נובמבר. הוא הציג בגלריות של "דר שטורם" לצד P. Klee ו-L. Marcoussis ובשנת 1924 השתתף בתערוכה הבינלאומית של הקבוצה Contimporanul (בן זמננו) לצד קונסטנטין ברנקושי, מרסל ינקו, ויקטור בראונר, ארתור סגל, מ. פטרשקו ק. מיכאילסקו, Klee, והנס ארפ. באותה שנה פתח את "האקדמיה לאמנות מודרנית ומעטרת" ברוח הבאוהאוס. האקדמיה הופכת בשנת 1928 ל"סטודיו לאמנות מעטרת" המקדם את סגנון האר דקו.
הספינה מלאה
עלילה
גברת פלוקגר הולכת לביתו של כומר הכפר להביא לו מצרכים, ומתייעצת איתו. הוא מספר לה שאם הם לא "עריקים פוליטיים" אין מה לעשות. אבל אז הוא מספר לה שלילדים קטנים ולאנשים זקנים נותנים להישאר, ושלפעמים "מרכיבים משפחות" שכביכול עומדות בכללים. כשהיא חוזרת לפונדק היא מרכיבה בהתאם את הפליטים כמשפחה: קארל העריק הוא כביכול הבעל של יודית. אחיה של יודית, שצעיר מדי בשביל להראות כבעלה, מקבל את המדים ומוצג כעריק, גיטי ומוריס מוצגים כילדיהם של יודית וקארל, אבל מכיוון שמוריס יודע רק צרפתית מסבירים לו בשפת סימנים שהוא צריך לשתוק, והוא מוצג כאילם. לזר מוצג כאביה של יודית.
חסדי לב
פעילות
חסדי לב פועלת בכל המגזרים, ומאתרת משפחות במצוקה באמצעות מורים ומנהלים בבתי ספר דתיים וחילוניים. היא מחלקת חבילות מזון, בפרט לחגים, וציוד לבתי הספר לקראת פתיחת שנת הלימודים. העמותה מפעילה חנות ביגוד זולה בשם "בזאר החסד", ובה פריטי לבוש המתקבלים מתורמים בארצות הברית. ביוני 2012 השתתפה בארגון מפגש מיצוי זכויות במכללה האקדמית צפת. ביולי 2012 השתתפה, עם חברת יוניליוור ישראל ועמותת מפתח, בארגון יריד תעסוקה למגזר החרדי בצפת.
תיאורית TRIZ
תאוריית TRIZ או תאוריית החשיבה ההמצאתית (בראשי תיבות ברוסית: תיאוריה של פתרון בעיות יצירתי), שיטה אשר הומצאה על ידי הממציא והסופר המדע הבדיוני הסובייטי גנריך אלטשולר, יהודי שחי בברית המועצות (1926–1998).
המחקר הניב שלושה ממצאים עיקריים:
היסטוריה
עבודתו בנושא TRIZ הופרעה בשנת 1950 על ידי מעצרו וגזר הדין למשך 25 שנה במחנה העבודה בוורקוטה. מעצרו נעשה בין היתר בעקבות מכתבים ששלחו גנריך ורפאל שפירו לסטלין, לשרים ועיתונים על החלטות מסוימות שהתקבלו על ידי הממשלה הסובייטית, שלדעתם היו שגויות. גנריך ושפירו שוחררו לאחר מותו של סטלין בשנת 1953 וחזרו לבאקו.
עקרונות בסיסיים
אחד הכלים שהתפתחו כהרחבה של 40 העקרונות היה מטריצה של סתירה בה סווגו האלמנטים הסותרים של בעיה על פי רשימה של 39 גורמים שיכולים להשפיע זה על זה. השילוב של כל זיווג של 39 אלמנטים אלה מוגדר במטריצה (לדוגמה, משקל של אובייקט נייח, שימוש באנרגיה על ידי אובייקט נע, קלות התיקון וכו ') כל 39 האלמנטים מיוצגים למטה השורות ורוחב העמודות (כאלמנט שהושפע לרעה) והתבסס על מחקר וניתוח של פטנטים: בכל מקום בו נמצאו פתרונות תקדימיים הפותרים קונפליקט בין שניים מהיסודות, התאים הרלוונטיים במטריקס מכילים בדרך כלל תת- קבוצה של שלושה או ארבעה עקרונות אשר יושמו בתדירות הגבוהה ביותר בפתרונות המצאתיים אשר פותרים סתירות בין שני המרכיבים הללו.
The Fall of the House of Usher
The Fall of the House of Usher (באנגלית: מפלת בית אשר) הוא אלבום משנת 1991 של היוצר הבריטי פיטר האמיל, ובו עיבוד אופראי לסיפור הקצר בשם זה של אדגר אלן פו.
ג'אדג'-סמית נטל לעצמו חירויות מוגבלות בבואו לעבד את הסיפור. למספר, שבמקור הוא נטול שם, הוא שאל את השם מונטרסור (מתוך הסיפור חבית האמונטילאדו). כמו כן הוא נתן לבית אשר (לבניין עצמו) קול ממשי, לעומת הסיפור בה מהותו החולה של הבית רק מרומזת. אחרון - הוא רמז לניצוצות של קשר רומנטי בין מונטרסור למדלין אשר. על מנת לעבות את התחושה הגותית הוא הוסיף שימוש בשתי פואמות מאת פו, שמושרות כביכול בפי רודריק אשר.
ב-1999 האמיל, שלא היה מרוצה מהתוצאה, עיבד מחדש את האלבום כולו. הוא סילק לגמרי את כלי ההקשה, עיבה את נגינת הכינור על ידי הכנר דייוויד סטיוארט גורד והרחיב את תפקיד הגיטרות. התוצאה נטולת כל רמז ל"אופרת רוק", ובמקומה נוצרה אופרה גותית ומורבידית בעלת אופי מעיק וקודר, שהאמיל רואה כמתאימה הרבה יותר לאופי הסיפור.
זום (קומיקס)
את דמותו של זום בסדרת הטלוויזיה "הפלאש" מגלם טדי סירס ומדבב טוני טוד.
ההפיכה לזום
זולומון החליט כי וסט סירב לעזור משום שלא סבל מטרגדיה בחייו, ולכן לא הבין עד כמה נוראה היא יכולה להיות. הוא החליט שאם הוא יהפוך לזום החדש ויגרום לטרגדיה בחייו של וסט, אזי זה האחרון יהפוך לגיבור יותר טוב. פלאש הצליח להביס את זום - שרץ במהירויות הקרובות למהירות האור - לאחר שהשאיל מהירויות ממאיצים אחרים, וכן מנע מחברו לשעבר מלהרוג את אשתו ההרה לינדה פארק. אולם, התקפתו של זום גרמה להפלתם של זוג התאומים שטרם נולדו. הודות לשימושו של וסט בקרעי הזמן שנוצרו בידי כוחותיו של זום, זום נדחף לתוך תופעה טמפורלית שגרמה למצב תרדמתי - מה שאילץ אותו לחזות שוב ושוב במותו של חותנו. אשלי זולומון, גרושתו, החליפה אותו כפרופיילר וניסתה במשך זמן רב לתקשר עמו. בתקופה זו, תאונה גרמה לאשפוזה, וזולומון התעורר מתרדמתו מתוך דאגה לשלומה אך חרף כוחותיו הגדולים בחר להישאר בתאו.
המשבר האחרון
בסיפור "נקמת הנבלים" של המשבר האחרון, זום משחרר את אינרציה מהשיתוק שלו שנגרם על ידי וסט מתוך כוונה להפכו לקיד פלאש החדש. הוא מלמד אותו כיצד "לשפר" את מהלך חייו בכך שיגרום לטרגדיות, אך אינרציה לוקח את שיעוריו לרמה אחרת כאשר הוא קורא לעצמו "קיד זום" ופונה נגד הנבלים וזום עצמו. בהשתמשו בכוחות תימרון הזמן אותם למד מזום, קיד זום משיב אותו לגופו המשותק ומסיר ממנו את כוחותיו.
כוחות ויכולות
זום מסוגל לשנות את זרם הזמן מסביבו, בניגוד לשימוש בכוח המהירות כמו יתר המאיצים השונים. הדבר מאפשר לו לרוץ מהר יותר מהם. שלא כמו מסע בזמן, זום מסוגל לשלוט בצורה בה הזמן זורם סביבו, ולווסת את מהירותו בהתאם. מכיוון שהוא אינו רץ במהירות-על למעשה אלא משתמש בכוח המהירות בצורה אוטומטית וללא הכרה, הבעיות בהן נתקלים המאיצים השונים (חיכוך אוויר) אינן מנת חלקו. אולם, פעולה זו אינה מאפשרת לו לחקות את אפקט הרטיטה דרך עצמים, מה שמעניק לפלאשים יתרון גדול עליו.
זוהר פרסקו
ביוגרפיה
סגנונו הייחודי מושפע ממקצבים מארצות אגן הים התיכון ואסיה, בעל סגנון אישי וייחודי בתופי מסגרת, המהווים גרסה בת זמננו לתוף מרים התנכ"י. בנוסף לכלי הנגינה האופייניים לפולקלור הטורקי הוא שולט בכלי נגינה בהם משתמשים במוזיקה מזרחית, בהם מצילות שונות, פעמוני-יד, רעשנים, קונכיות, כלי הקשה אפריקניים שבטיים ועוד.
גירוש פעילי החמאס ללבנון
מעצר אנשי החמאס
במגורשים נמנו מחמוד א-זהאר, עבד אלעזיז רנטיסי, אסמאעיל הנייה, סעיד סיאם, עבדאללה א-זק, עז א-דין שיח' ח'ליל, עבדאללה קוואסמה, עזיז דויכ, יוסוף סרכג'י ונאיף רג'וב.
שפרגביט
הגן הלאומי
בשנת 2004 הוכרזו שטחי השפרגביט כגן לאומי. נוכחותו הדלילה של האדם באזור אפשרה לאוכלוסיית בעלי החיים באזור לשגשג. בין היתר מצויים בשפרגביט ראמי צבי, דלגנים, צבועים חומים, שלצדפים אפריקנים, עפרוני דיונות, ועוד. כן גדלים בשפרגביט 776 מיני צמחים, מהם 234 אנדמיים לדרום-מערב נמיביה.
יישובים
ערי כורים נוספות שהיו בשפרגביט ננטשו עם השנים והיו לערי רפאים. הידועה שבהן, קולמנסקופ, מצויה בסמוך ללודריץ, ונגישה לציבור הרחב.
שבועת אמונים (נובלה)
עלילה
הנובלה מתארת את קורותיו של יעקב רכניץ, בוטניקן צעיר שעלה מאוסטריה לארץ ישראל, התיישב ביפו וקיבל בה משרת מורה לגרמנית ולרומית. כמורה "בחר בספרים טובים ולא הכביד דברים שמביאים לידי שעמום, לא זרק מרה בתלמידים ולא נתגאה על שאר מורים, שרובם אבטודידקטים". במקביל לעבודתו כמורה המשיך בחקר אצות הים התיכון, רכש מומחיות ומוניטין בתחום זה, ואף נקראה על שמו אצה, קולרפא רכניצאי.
שושנה אהרליך
"שושנה בת יחידה הייתה לאביה ולאמה, וכל מה שהיה חביב על שושנה חביב על הוריה". לאחר שחלתה אמהּ, "שלחו את שושנה לעיר אחרת לפנסיון של בנות".
זיקה לסיפורים אחרים של עגנון
הסיפור שלפנינו מסתיים בשלב שבו יעקב רכניץ מתעתד לנסוע לאמריקה, שם קיבל משרת פרופסור. הרומן "תמול שלשום", שיצא לאור כשנתיים לאחר "שבועת אמונים", משלים את ידיעתנו, ומספר שרכניץ אכן הגשים את תוכניתו: "באותם ימים לא היינו נוהגים בימות החמה לילך בצהרים אצל הים, חוץ מדוקטור רכניץ, שהיה מחזר אחר אצות, ועכשיו שיצא לאמריקא אין רואים אדם בצהרים אצל הים."
Shooting Stars (שיר)
הצלחה מחודשת
לאחר מותו של הארמבה הגורילה במאי 2016, הופצה באינטרנט מחווה מונפשת הכוללת את השיר, תוך שימוש בקטעים מתוך הקליפ "The Crazy Things We Do" של אגו. בשנת 2017, השיר זכה לתשומת לב בינלאומית רבה יותר כאשר השיר הפך לחלק ממם אינטרנט פופולרי. הסרטון שהגביר את הפופולריות של המם היה העלאה ברשת החברתית Reddit שכותרתה "איש שמן עושה צלילה מדהימה". במם, השיר מלווה בדרך כלל באנשים שנופלים עם רקע חללי וסוריאליסטי. כריס סטרייסי, חבר בלהקה, הגיב למם, ואמר "בהתחלה היינו כאילו, אוקיי זה מצחיק אני מניח, אבל לא ממש הבנתי אז חשבתי 'בסדר, שיהיה'". אבל ברגע שהתחלתי לראות שזה צובר תאוצה, כמו הבחור הגדול שקפץ מהגשר אל הנהר, זה היה הראשון מהדברים האחרונים שבאמת תפסו אותי. כל כך טוב! זה ושל ליידי גאגא כל כך מצחיקים [הכוונה למאשאפ עם הביצועים של גאגא במהלך המחצית של סופרבול LI]..
אוניברסיטת בלגרד
מאז היווסדה ועד שנת 2010 לאוניברסיטת בלגרד היו 330,000 בוגרי תואר ראשון, כ-21,300 בוגרי תואר שני, 29,000 בוגרי תואר מומחה, ו-12,600 בוגרי דוקטורט.
Shooting Stars (שיר)
רשימת השמעה
'12 אינץ' מקסי.
אבי רט
פעילות חינוכית
רט כותב טור שבועי קבוע באתר האינטרנט ynet, טור שבועי קבוע במוסף "דיוקן" של העיתון "מקור ראשון", טור שבועי בשבועון "שבתון" וכן מרבה להופיע ולכתוב בערוצי התקשורת השונים.
זירו מוסטל
סמיואל ג'ואל (זירו) מוסטל (באנגלית: Samuel Joel “Zero” Mostel; 28 בפברואר 1915 – 8 בספטמבר 1977) היה שחקן קולנוע ובמה יהודי-אמריקאי, הידוע במיוחד בזכות תפקידיו כטוביה במחזה "כנר על הגג", סאודולוס במחזמר "דבר מצחיק קרה לי בדרך לפורום" ובעיבוד הקולנועי של המחזמר. ומקס ביאליסטוק בסרט "המפיקים". בשנות ה-50 נכנס מוסטל לרשימה השחורה של הוליווד, ועדותו בפני ועדת בית הנבחרים לפעילות אנטי-אמריקנית זכתה לתהודה רבה. מוסטל הוא זוכה פרס טוני ופרס אובי.
עלייתו לדרגת כוכב בידור
ב-22 ביולי 1944 התחתן מוסטל בשנית עם קתרין ססיליה הרקין, נערת מקהלה במועדון שה-פרי, לאחר שחיזר אחריה במשך שנתיים. נישואיו אלה ידעו עליות ומורדות עקב היעדרויותיו התכופות מן הבית. נישואיו אלה נמשכו עד יום מותו של מוסטל ולזוג נולדו שני ילדים.
הנחיית מרדף
פיתוח מתמטי - הגדרת המסלול המתקבל וחישוב זמן הפגיעה במטרה שנעה בקו ישר
פישוט נוסף, באמצעות ההצבה נותן:
תאוצות אופייניות
הנגזרת של היא:. ניתן לראות כי עבור הנגזרת מתאפסת בקטע (0,π/2] ולכן יש לפונקציה מקסימום בקטע פתוח זה ואילו עבור \beta\ge 2 המקסימום מתקבל בנקודת הקצה של הקטע [0,π/2] כלומר ב-\theta = 0. עבור \beta = 1 מקסימום התאוצה מתרחש עבור זווית \theta = 60 (במעלות), כלומר עבור \beta = 1 התאוצה המקסימלית מתקבלת בתרחיש שבו  (זווית פתיחה גדולה או שווה 60 מעלות; רק תרחישים אלו רלוונטיים - אחרת התאוצה מקסימלית בתחילת מעוף הטיל ויורדת בהדרגה עד לאפס בנקודת הפגיעה). עבור  מתקיים  ומכאן ערך התאוצה המקסימלית (עבור ) הוא:
אדלייד
מוטו העיר
מוטו העיר הוא "Ut Prosint Omnibus Conjuncti" - "מאוחדים לטובת הכלל".
דמוגרפיה
באדלייד רבתי מתגוררים 1,304,631 תושבים (עדכני לשנת 2014), והיא העיר החמישית הגדולה באוסטרליה. שיעור גידול האוכלוסייה בין השנים 2002 - 2003 היה 0.6% (שיעור הנמוך מהשיעור הארצי של 1.2%).
אריק איינשטיין
לאחר שירותו הצבאי
במאי 1962 הקים איינשטיין צמד מוזיקלי עם הזמרת אילנה רובינא בשם "הגפרורים". השניים העלו מופע של שירי עם, אך לא הקליטו שירים באופן מקצועי. באותה שנה השתתף בהצגה "אירמה לה דוס", שבה גילם את אחד מהתפקידים הראשיים: הסרסור הקנאי. הופעת הבכורה בתיאטרון "הבימה" נערכה ב־10 בנובמבר 1962 מול אלפי חיילים וזכתה להצלחה רבה. ההשתתפות בהצגה זו זיכתה את איינשטיין בהערכה ציבורית ניכרת. בנובמבר 1963 שיחק איינשטיין בסרטו של אפרים קישון "סאלח שבתי", שעלה ב־1964, בו גילם את דמותו של זיגי, בן קיבוץ המתאהב בבתו של סאלח (גאולה נוני). איינשטיין הקליט עבור הסרט בדואט עם נוני את השיר "לי ולך". בדצמבר באותה שנה החל לשחק בהצגה "בילי בדאי".
אלבומי סולו ראשונים ו"החלונות הגבוהים"
באותה שנה הקים את להקת הליווי הראשונה שלו, "האיינשטיינים", שכללה את דוד קריבושי באורגן ועיבודים, אלי מזרחי בתופים, שמוליק ארוך בבס וריצ'רד פרץ בגיטרה חשמלית. יחד איתם הקליט איינשטיין תקליטון של גרסאות כיסוי. נכללו בו גרסה עברית לשיר "Do You Want to Know a Secret" של הביטלס שבמילותיו העבריות של יורם טהרלב נקרא "מזל", גרסה עברית של לאה נאור ל-"The House of the Rising Sun" בשם "רחוק רחוק מכאן", גרסה מחודשת לשירם של הדודאים "ערב של שושנים" וגרסה עברית לשיר "עץ הלימון". במקביל חברו איינשטיין ולהקת הליווי לשחקן שייקה אופיר להעלאת מחזה מוזיקלי בשם "ערב של שושנים", שכלל שירים של איינשטיין לצד קטעי משחק של אופיר. המופע לא האריך ימים, והסתיים באוקטובר 1966 עם נסיעתו של אופיר לפריז.
חבורת לול ויצירת רוק
בפברואר 1972 העלה איינשטיין מופע משותף עם דורי בן זאב ולהקת אחרית הימים בשם "יש כיסוי". להבדיל מהופעותיו הרגילות של איינשטיין, שהורכבו באופן כמעט מוחלט משירים, המופע "יש כיסוי" כלל גם קטעי קישור רבים בהנחייתו של בן זאב. איינשטיין שר במופע שירים מאלבומיו מהשנים הקודמות, וכן שיר אחד חדש ביידיש בשם "מיידלע", שאותו הקליט גם באולפן, אך לא כלל אותו באחד מאלבומיו הבאים. המופע לא זכה להצלחה רבה, ונקטע תוך זמן קצר. הופעותיו של איינשטיין בהמשך אותה שנה היו עם להקת "הצ'רצ'ילים" בהרכבה המחודש, שכלל את עמי טרייבטש, מיקי גבריאלוב ושני נגנים חדשים: רוני דמול ושמוליק בודגוב.
המשך שנות השבעים
ב־2 בספטמבר 1973 החלו איינשטיין ואורי זוהר בעבודה על סרט חדש בשם "עיניים גדולות", שעלה ב־1974. איינשטיין שר את שיר הנושא של הסרט, שאת מילותיו כתב עם זוהר ומיקי גבריאלוב. גרסה שונה של השיר נכללה באלבומו של איינשטיין "סע לאט", שיצא בסוף 1974. האלבום התאפיין באווירה מלנכולית, וביטא את רוח התקופה שלאחר מלחמת יום הכיפורים. לצורך הקלטת האלבום חבר איינשטיין לעמיתו מיקי גבריאלוב, ששב באותה העת מאנגליה לאחר פירוק "הצ'רצ'ילים". גבריאלוב הלחין את מרבית השירים וניגן בגיטרות. בין הבולטים שבשירי האלבום היו שיר הנושא "סע לאט" (איינשטיין/גבריאלוב), "אגדת דשא" (מאיר אריאל/חנוך), "ילדים של החיים" (שלום חנוך), "אני אוהב אותך היום"(איינשטיין/גבריאלוב) ו"הבלדה על זומטי ולבטי" (איינשטיין/גבריאלוב וחיים קריו).
בשנת 1976 חבר איינשטיין למוזיקאי יוני רכטר, לאחר שהבחין בכישרונו כשהיה רכטר חבר בלהקת כוורת. איינשטיין ורכטר תכננו ליצור אלבום שירי ילדים בעיבודיו של רכטר, אך שיתוף הפעולה ביניהם התפתח לאלבום למבוגרים בשם "האהבה פנים רבות לה", שרכטר הלחין את רוב שיריו. בין הלהיטים הבולטים באלבום היו "מה עושות האיילות" למילים של לאה גולדברג ו"זו אותה האהבה" ו"שיר אהבה סטנדרטי" למילים של איינשטיין. שני שירי הילדים שבאלבום, "מה עושות האיילות" ו"גמד קטן", הם שריד לכוונה המקורית ליצור אלבום שירי ילדים. לצידו של רכטר ניגנו באלבום גם חברים אחרים מ"כוורת": יצחק קלפטר, אלון אולארצ'יק ומאיר פניגשטיין. איינשטיין עצמו הלחין לאלבום את השיר "עוד יהיה".
במקביל למופע "אנשים אוהבים לשיר" הקליט איינשטיין עם אבנר קנר את האלבום השלישי בסדרת "ארץ ישראל הישנה והטובה". האלבום יצא ב־1977, וכמו האלבום הקודם בסדרה הורכב ברובו מעיבודיו של קנר לשירים עבריים ישנים. קנר הלחין עבור האלבום את שירו של חיים נחמן ביאליק "מאחורי השער", ושניים מהשירים עיבד שם טוב לוי. שיר מקורי אחר באלבום הלחין יוני רכטר על פי מילים של המשורר אברהם חלפי: "עטור מצחך זהב שחור". שיר זה זכה להצלחה גדולה במצעדי הפזמונים מייד עם צאתו, והפך לקלאסיקה של הזמר העברי. שירים בולטים אחרים באלבום הם "ביתי אל מול גולן" (יוסף נצר/חיים ברקני), "עין גדי" (איתן פרץ/ש. דיבון) ו"חופים" (נתן יונתן/נחום היימן).
שנות השמונים
בנובמבר באותה שנה יצא אלבומם המשותף של איינשטיין ומיקי גבריאלוב "חמוש במשקפיים". רובו של האלבום הוא לחנים לשירי משוררים כלאה גולדברג ("תוף בודד"), נתן אלתרמן ("סיום") וחיים נחמן ביאליק ("תאמר אהיה רב", "היא יושבה לחלון", "הכניסיני תחת כנפך"). נכללה בו גם גרסת אולפן לשיר "סן פרנסיסקו על המים", אחרי שהופיע קודם לכן באלבום ההופעה של איינשטיין וחנוך.
יציאת האלבום לוותה בסיבוב הופעות, שבו השתתפו בין היתר מיקי גבריאלוב, יוני רכטר ודפנה ארמוני. במהלך סיבוב ההופעות הייתה הרגשה ברורה אצל חברי הלהקה שליוותה אותו שהוא לא אהב להופיע. מיכאל תפוח, שהפיק את המופע, שכנע אותו להמשיך את סיבוב ההופעות עד תום. לאחר מסע ההופעות בישראל היה אמור להיפתח מסע דומה בארצות הברית, אך איינשטיין סירב לטוס. ב-29 באוגוסט 1981 התקיים המופע אשר חתם את מסע הופעות זה במועדון "קיסרית" בקיסריה, והפך לבסוף גם להופעתו האחרונה של איינשטיין בפני קהל. מאז התרכז איינשטיין בהקלטות בלבד.
שנות התשעים
באותה שנה הוציא איינשטיין אלבום שירי ילדים נוסף עם יוני רכטר, "האריה, היונה ותרנגולת כחולה". האלבום כלל דואט עם יהודית רביץ בשיר "תרנגולת כחולה" (חיה שנהב/יוני רכטר), עיבוד חדש לשיר "אמא שלי" (אריק איינשטיין ושלום חנוך/שלום חנוך) וגרסה מחודשת לשירם של יהונתן גפן ויוני רכטר "הילדה הכי יפה בגן".
בסוף אותה שנה החל לעבוד איינשטיין על אלבום חדש, והוציא כסינגל את השיר "לבכות לך", שכתב והלחין אביב גפן ועיבד יוני רכטר. השיר זכה להצלחה רבה במצעדי הפזמונים, אך המשך הפקת האלבום התעכב. ב־1994 יצר קלטת וידאו בשם "ארץ ישראל הישנה והטובה", ובה קליפים בבימויו של צבי שיסל לשירים עבריים ישנים ששר איינשטיין. חלק מהשירים הקליט איינשטיין בעבר, וחלקם הוקלטו עבור הקלטת. בין השירים החדשים היו הדואטים עם יהודית רביץ "קרה זה רק הפעם" ועם איילה אשרוב "אל נא תאמר לי שלום". הקלטת יצאה לאור במרץ 1994.
שיתופי פעולה בולטים
אמנים רבים שאתם שיתף איינשטיין פעולה באלבומיו זכו לפרסומם העיקרי הראשון בזכות שיתוף הפעולה עמו. כך למשל היו שלום חנוך, שלפרסומו הראשון זכה בעקבות אלבומיו המשותפים עם איינשטיין בסוף שנות השישים ותחילת השבעים, מיקי גבריאלוב, שאמנם היה מוכר קודם לכן כבסיסט "הצ'רצ'ילים", אך בשיתוף הפעולה עם איינשטיין נחשף לראשונה כמלחין, שם טוב לוי וגיא בוקאטי.
ליאופולד שן
ציר לקונגרס ה-15 וה-16
מפלגתו של שן נבחרה גם לקונגרס הציוני ה-16 אולם בזאת הסתיימה דרכו הפוליטית ובלחץ מנחם אוסישקין הוא חזר לתפקידו בקק"ל בריטניה והפעם בתפקיד הנשיא.
'תוכנית עיר גנים'
התוכנית השנייה לגיוס הון פרטי מבריטניה נחשבה כתרומה לקק"ל. במסגרת התוכנית הוזמנו יחידים לתרום 250 ליש"ט ובתמורה יקבלו חלקת אדמה לבנייה עם משק עזר לצידה בהחכרה מתחדשת ל-49 שנים. את היוזמה להקמת עיר גנים הגה פרד נטלר אולם שן היה מופקד על ניהולה ושיווקה והמתכנן שלהן היה האדריכל אלכסנדר קליין. התוכנית הצליחה לגייס תורמים להקמת 5 ערי גנים: עיר גנים 1 בדרום נתניה לחוף הים, עיר גנים 2 במזרח נתניה, עיר גנים 3 בעמק זבולון, עיר גנים 4 בצפון כפר ויתקין ועיר גנים 5 סמוך לקריית עמל שבקריית טבעון. מתוך החמש, רק אחת יצאה אל הפועל - עיר גנים 5 שנקראה בשם 'בית שערים הצפונית'.
מצליף
אוסטרליה
בפרלמנט האוסטרלי (כמו גם בפרלמנטים המקומיים) ישנם מצליפים בכל הסיעות, שנועדו להבטיח משמעת סיעתית, ולמלא פונקציות רחבות מטעם הנהגת המפלגות. שלא כמו במדינות אחרות, למצליף באוסטרליה אין תפקיד רשמי, ואין הם ממלאים תפקיד מאוד נרחב. המצליף מטעם המפלגה הליברלית מתמנה על ידי הנהגת המפלגה, בעוד המצליף של מפלגת הלייבור נבחר על ידי ועידה. בשתי המפלגות למצליף יש כשני סגנים.
עונת 2019 בגביע ליברטדורס
מתכונת התחרות
הקבוצות דורגו בהתאם להישגיהן בשלב הבתים: 1-8 מנצחות הבית, 9-16 הקבוצות שסיימו במקום השני.
ונוס הישנה
הציור שימש במהלך השנים כאב-טיפוס לתיאור דמותה של ונוס שוכבת. בין היצירות בהן ניכרת השפעתו ניתן למנות את ציורו של טיציאן "ונוס מאורבינו" (1548), ציורו של ולסקס בו מתבוננת ונוס במראה (1644-1648) ואחרים.
פיל
הפיל בטבע
בשל גודלם המאיים של הפילים, אין להם כמעט טורפים בטבע, מלבד להקות של אריות, שהתמחו בבידוד פיל צעיר או גור מסביבת אמו והעדר ובהריגתו, תוך שיתוף פעולה זהיר של פרטים רבים. הדרך בה האריות תוקפים גור פילים היא קפיצת להקת לביאות על גב אחד מהם עד שהמשקל מפיל את הפיל ואז הם חוסמים לו את האוויר על ידי נשיכת החדק, דבר הגורם למותו. אירועים כאלה מתרחשים בשעות הלילה, עת כושר הראייה של הפילים נעשה מוגבל, בעיקר יחסית לזה של האריות שראיית הלילה שלהם משופרת ביחס ליתר בעלי החיים. חיה נוספת התוקפת לעיתים פילים צעירים בודדים היא טיגריס בנגלי. תועדו גם תקיפות של פילים בידי תנינים.
רבייה
הפילון יוצא לאוויר העולם במשקל של כ-100 קילוגרם, לאחר שהות של 22 חודשים ברחם אמו (הריון הפילות האפריקניות הוא הארוך מבין חיות היבשה), ונגמל מינקותו רק קרוב לגיל שנה, אם כי כבר לפני כן הוא מתחיל בלעיסת מזונות ירוקים.
צמצום אוכלוסיית הפילים
על פי ארגון ה-WWF, הפגיעה בשטחי המחיה של הפילים האפריקאים מוערכת בצמצום של כ-50%, בעוד ששטחי המחיה של הפילים האסייתיים צומצמו לכ-15% מין השטח שעמד לרשותם בעבר.
אילוף
ישנה מוטציה נדירה הקרויה פיל לבן, ופילים כאלו נחשבים למקודשים על ידי ילידי הודו, תאילנד, בורמה ולאוס. באפריקה, הפיל פופולרי ביותר בציד-חובבים ומשתייך לחמשת הגדולים.
פרדס חנה-כרכור
פרדס חנה
פרדס חנה נקראה על שם חנה פרימרוז, הרוזנת מרוזברי לבית רוטשילד (1851-1890), "לפי מידע שנמסר למוזיאון בית הראשונים בשנות ה-80 [למאה ה-20] בעקבות בירור שנערך בזמנו מול ארכיון משפחת רוטשילד בלונדון." חנה זו, אחת בתוך ארבע נשים לפחות בשם חנה במשפחת רוטשילד, הייתה בזמנה האשה העשירה ביותר בבריטניה. היא הכירה באופן אישי את המלכה ויקטוריה ואת ראש ממשלת בריטניה דאז בנג'מין דיזראלי. בעלה של חנה הפך לראש-ממשלה לאחר מותה. עם קבלת השם פרדס חנה, הצטרפה המושבה דאז לשרשרת יישובים הנקראים על שם בני משפחתו של "הנדיב הידוע": זכרון יעקב, בנימינה, גבעת עדה, בת שלמה; ובאזורים נוספים של ישראל: אשדות יעקב, מאיר שפיה, מזכרת בתיה, שדה אליעזר ושדמות דבורה. המילה "פרדס" שבשם היישוב מתייחסת להדרים, שהיו ענף הפרנסה העיקרי שתוכנן לתושבי היישוב החדש.
עם עליית הנאצים לשלטון פנתה הנרייטה סאלד לוועד המושבה כדי לעזור באימוץ קבוצת בני נוער שבאה מגרמניה. קבוצה זו נקלטה בין משפחות המושבה. באותה שנה, 1933 הוקמה בפרדס חנה שכונת מגד. שכונה זו נוסדה בתחילה כחווה בשם "אחוזת מגד" - יוזמה של ד"ר זאב ברין, מייסד חברת מטעי פרי ההדר "מגד". בשנת 1939 הצטרפה החווה לפרדס חנה והייתה לחלק אינטגרלי מהישוב.
שנות מלחמת העולם השנייה שוב הביאו לפגיעה בענף, בשל חוסר היכולת לייצא את הפרי לאירופה, אך עם תום המלחמה התאושש והיה לענף המכניס ביותר בחקלאות.
בשנת 1995 נחנכה בפרדס חנה אנדרטה לחללי הנח"ל וחיל החינוך. בחלק התחתון של המגדל יש קיר הנצחה ל-1008 חללי הנח"ל ו-50 חללי חיל החינוך.
אינרציה (קומיקס)
התחלות
תדאוס ת'ון הוא כפיל של בארט אלן שנוצר במאה ה-30 בידי סבו של בארט, הנשיא ת'ון. הנשיא ת'ון - צאצא של איאוברד ת'ון, אויבו של הפלאש בארי אלן - מאס בלחימתו של נכדו בפשע במאה ה-20 ויצר כפיל שלו באמצעות עירוב DNA של בני משפחת ת'ון, מתוך כוונה להפכו לחסר רחמים. בנוסף לכך, קצב גדילתו והתפתחותו הואטו, בניגוד גמור לקצב גדילתו המואץ של בארט, מתוך כוונה לאפשר לו ללמוד ולהתאמן בצורה שלא התאפשרה לבארט. משימתו הייתה לחזור בזמן ולהחליף את בארט, אך הוא הובס בנקל.
חזרה
תדאוס עבד גם עם שכיר החרב דת'סטרוק. משום שגופו של בארט הכיל את כוח המהירות במלואו, תדאוס אולץ להזריק לעצמו חומר בלתי יציב וידוע לשמצה המאפשר לרוץ במהירות על-אנושית ואשר הומצא בידי "היריב", פלאש הפוך מתור הזהב ואויבו של ג'יי גאריק. אולם, החומר אותו קיבל מדת'סטרוק היה משולל כל תופעות לוואי. לאחר שהובס בחוברת The Flash: The Fastest Man Alive #8, הוא חוזר בחוברת מספר 10 ומגייס את גל חום לתוכניתו המסתורית. בתקופה זו, תדאוס היה גם חבר בקבוצת טיטנים מערב בתמורה לעזרתו של דת'סטרוק. בהתחפשו לאימפולס ולקיד פלאש, תדאוס תקף את חברי קבוצת הטיטאנים הצעירים רובין ורייבן. לאחר שבארט החליט לשנות את זהותו מאימפולס לקיד פלאש, תדאוס חשב לשנות את זהותו לקיד זום אך נותר בזהותו כאינרציה. בחוברת Teen Titans Vol.3 #44, הוא היה מעורב רומנטית על חברת קבוצת "טיטנים מזרח" סאן-גירל, שטוענת כי הייתה שותפתו של אינרציה בעתיד ושניהם החזיקו בגברת מאדים כשפחה שלהם. בסוף העימות, אינרציה ודת'סטרוק היו היחידים שנמלטו, כאשר שאר חברי הקבוצה נלכדו או ערקו לצד הגיבורים.
פרדס חנה-כרכור
תרבות
בפרדס חנה מרוכזת גם פעילות ענפה של חוגי סיירות על שם אורי מימון. במושבה פועלת קומונה של הארגון ומדי חודש יוצאים ממנה עשרות חניכים לטיולים ברחבי הארץ.
דויד לוייתן
אלמנות מלחמה
מוטיב חוזר בעבודתו הוא התמיהה וחקירת שאלת החיים והמוות, ומתוך כך הוא מרבה לצייר דמויות של נשים זקנות, כאשר הוא שם דגש מיוחד על הבעות הפנים, ונוהג בדרך כלל לטשטש ולהעניק תחושה ערפילית לדמויות, כדי לנסות להגיע למקום רוחני עמוק ככל האפשר, להשרות אווירה של נצח המחבר את האנרגיה האנושית לאנרגיית היקום. כמחפש את נקודת המתח שבין ההבשלה לקמילה, ואת נקודת המתח שבה האדם כבר מודע לערוב ימיו ומותו הקרב, ומנסה בכל מאודו להיאחז עוד קצת בקרקע ובאוויר של העולם הזה.
נחל ברק
הסבר קצר - צלצול שמו של המקום בערבית נשמע כמו "אל-איבר'יג". מצלול זה הטעה מתרגמים לחשוב שהכוונה ל- "מבריק" ולתרגמו לברק, למרות שכאמור משמעות השם היא "הקומקום הקטן".
אולימפיאדת הפיזיקה הבין-לאומית
כל מדינה המשתתפת בתחרות שולחת משלחת בת חמישה תלמידים ולרוב גם שני מלווים, ורשאית לשלוח משגיחים יחד עם המשלחת. המשלחת נבחרת על ידי תחרויות מקדימות ברמה ארצית. התלמידים נבחנים כיחידים, באמצעות מבחנים תאורטיים ומעבדתיים. בתום התחרות מוענקות מדליות זהב, כסף וארד לתלמידים המצטיינים. ציונים לשבח מחולקים למספר תלמידים נוספים.
היסטוריה
התחרות לא התקיימה ב-1978 וב-1980, בגלל כניסתן של מדינות מערביות לתחרות. המדינה המערבית הראשונה שהשתתפה בתחרות הייתה גרמניה המערבית. הוצעה האפשרות שלסירוגין התחרות תאורגן על ידי מדינות הגוש המזרחי והמערבי. אולם מספר מדינות מערביות דחו את ההצעה. מדינות הגוש המזרחי סירבו לארגן את התחרות ב-1978 וב-1980. ב-1982 התחרות חזרה להתקיים במתכונת שנתית, משום שהצטרפו מספיק מדינות מערביות לחלוק את עול הארגון.
יוניטי (מנוע משחק)
יוניטי (באנגלית: Unity) הוא מנוע גרפי חוצה־פלטפורמות שפותח על ידי יוניטי טכנולוגיות ומשמש לפיתוח משחקי וידאו למחשב, קונסולות, טלפונים חכמים ואתרי אינטרנט. בהתחלה פורסם רק עבור OS X, בכנס המפתחים העולמי של אפל בשנת 2005, ומאז נוספה למנוע תמיכה במגוון פלטפורמות נוספות. עד גרסה 5, יוניטי הייתה ערכת הפיתוח של ה־Wii U כברירת מחדל.
סובאלק
היסטוריה
היישוב נוסד בידי נזירים קמלדוניים (Camaldolese), אשר קיבלו לידיהם את השטח שעליו עתידה הייתה העיר לקום מידיו של הדוכס הגדול של ליטא יאן השני קז'ימייז', מלך פולין.
לקסיקון יהודי הונגרי
המהדורה האינטרנטית (מקוונת) פורסמה בשנת 2006, ביום השנה ה-65 לתחילת שואת יהודי הונגריה, בעקבות מחקר מקיף שבוצע במסגרת המכללה להכשרת כמרים על שם יאַנוֹש וֶוסְלִי, בפקולטה לתאולוגיה וכמורה. היא פורסמה מאוחר יותר ובשנות האלפיים, נכללת ב"ספרייה האלקטרונית ההונגרית" (MEK) וב"ספריה הארצית-לאומית על שם סֵצֶ'נִי" (OSZK).
מהדורה מקוונת
הלקסיקון היהודי ההונגרי היה אחד הפריטים הנדירים בשוק הספרים העתיקים בשנות השבעים והשמונים. בשנת 1986 הופיע בדפוס חוזר. גרסת האינטרנט היא לא פשוט reprint או טקסט מלא reissue, אלא עובדת כמסד נתונים. לדוגמה, ניתן לחפש לא רק מאמרים עצמאיים, אלא גם שמות בטקסטים של המאמרים, לפי האינדיקטורים התעסוקתיים, לפי יישוב וכו'. הפיתוח של שנת 2008 סיפק אפשרויות חיפוש נוספות, למשל, גם חיפוש טקסט חופשי אפשרי. כתוצאה מהתפתחות בשנת 2010, נעשה שימוש אינטראקטיבי בלקסיקון, הערות על המאמרים והשלמות הלקסיקון. בשנת 2011, החל הוצאה בדפוס (נייר) של האינדיקטורים החשובים ביותר.
שיירת עטרות
לאחר המארב לשיירת עטרות, מטה מחוז ירושלים הפסיק לשלוח שיירות קטנות לשטח שבשליטת האויב. התחבורה לעטרות ולנווה יעקב התנהלה מאז בחסות הצבא הבריטי עד יום פינוי הבריטים את ארץ ישראל, פחות מחודשיים לאחר מכן. שדה התעופה עטרות היה חשוב לבריטים לצורך הפינוי (העיר יפו פונתה למחרת), ולכן היה חשוב להם למנוע קרבות בין ערבים ליהודים לאורך הדרך בין ירושלים לעטרות.
גלולה למניעת היריון
היסטוריה
הפרשת הפרוגסטרון והאסטרוגן על ידי השחלות התגלתה בשנות ה-30. מתן הורמונים אלו בצורה ישירה הייתה בעייתית, שכן הורמונים טבעיים אלו מתפרקים מהר ברוק ובקיבה, וכך נמנעת ספיגתם היעילה ממערכת העיכול למחזור הדם. במחקר שנמשך משנות ה-30 ועד לשנות ה-50 הצליחו לייצר הורמונים סינתטיים שיגיעו למחזור הדם, ובשנות ה-60 אלה יצאו לשוק בארצות הברית בצורת גלולות (שאביהן הרשמי הוא הביוכימאי האמריקאי ד"ר גרגורי פינקוס, שעמד בראש צוות שכלל גם את קארל דג׳ארסי היהודי ניצול השואה ואשר למעשה היה ממציא הגלולה, פרנק קולטון ומין צ'ה צ'אנג), וחוללו מהפכה בתחום האמצעים למניעת היריון בארצות הברית. בגרסאותיהן הראשונות, הכילו הגלולות מינון הגבוה עד פי 10 מהמקובל ב. אולם, לאחר שהתגלו תופעות לוואי המשפיעות על מחזור הדם, על מנגנון הקרישה ועל העלאת הסיכון לסרטן, והיות שלא נצפה הבדל מבחינת היעילות במניעת היריון, החלו להוריד את המינונים בהדרגה עד למינונים הנמוכים המקובלים כיום. כמו כן, החלו לייצר גלולה חדשה אשר מכילה מינונים שונים של אסטרוגן ושל פרוגסטרון עבור כל יום במהלך המחזור, בניסיון לחקות את מחזור השחלה. לגלולה זו ניתן השם "הגלולה הטריפאזית", בעוד שלגלולה הקודמת קראו "הגלולה המונופאזית".
נטליה אוריירו
קריירה
בשנת 1997 שיחקה בתפקיד ראשי בטלנובלה "עשירים ומפורסמים" (Ricos Y Famosos), שבעקבותיה זכתה להכרה בארגנטינה.
ב-1998 היא שיחקה בסרט הארגנטינאי "ארגנטינאית בניו יורק" (Un Argentino en New York), שהפך לשובר קופות בארגנטינה. באותה שנה נטליה השיקה את אלבומה הראשון, "Natalia Oreiro" והסינגל "Cambio Dolor", שזכה להצלחה רבה בעולם, הפך לשיר הפתיחה של תפקיד המשחק הבא שלה בטלנובלה "בובה פראית". האלבום מכר בישראל לבדה מעל 50 אלף עותקים. אוריירו שיחקה ב"בובה פראית" לצד השחקן פקונדו ארנה, והיא גילמה את הדמות הראשית, מילגרוס (מילי) אספוסיטו, נערה רגישה ויתומה שגדלה במנזר. על הופעתה ב"בובה פראית", נטליה הייתה מועמדת פעמיים (1998 ו-1999) לפרס "מרטין פיירו" לשחקנית הטובה ביותר בתפקיד ראשי. הטלנובלה הפכה ללהיט בארגנטינה ונמכרה ליותר מ-50 מדינות, ביניהן ישראל.
ב־2002 חזרה להשתתף בטלנובלות, ושיחקה ב"קאצ'ורה" (Kachorra- גורה). במקביל הוציאה את אלבומה השלישי "Turmalina". בשנה זו התארחה אוריירו בתוכנית "הראשון בבידור", ובמהלכה, נשך המנחה דודו טופז את זרועה של אוריירו, דבר שהוביל לתלונות מצד צופים שצפו בתוכנית, ופתיחת הליך של הפרות זיכיון נגד שידורי זכיינית השידור "קשת".
שגרירות ישראל בווינה
שגרירות ישראל בווינה היא הנציגות הדיפלומטית של מדינת ישראל באוסטריה. היא נמצאת בסמטת אנטון פרנק 20, ברובע ה-18 של וינה.
היסטוריה
בשנת 2000, כאות מחאה על כך שראש מפלגת העם שיסל הרכיב קואליציה עם מפלגת החירות האוסטרית, הוחזר השגריר נתן מירון לישראל, וסגנו אילן בן־דב כיהן כשגריר בפועל. עד ה-5 פברואר 2004, עת אברהם טולדו מסר את כתב האמנה לנשיא קלסטיל, לא היה שגריר רשמי באוסטריה מטעם ישראל.
מצעד הסינגלים האירי
מצעד הסינגלים האירי (באנגלית: Irish Singles Chart) הוא מצעד הסינגלים הרשמי של אירלנד, המפורסם מדי שבוע על ידי איגוד תעשיית ההקלטות האירי (IRMA). הוא מתפרסם באתר של חברת המצעדים הרשמית. הדירוגים במצעד מבוססים על מכירות בפורמטים שונים שנאספים על ידי האיגוד, אך בשונה ממצעד האלבומים האירי, אינם נכתבים אלא נאספים באופן דיגיטלי.
השירים בעלי המספר הכולל הרב ביותר של שבועות בצמרת המצעד
הערה: שירים שצוינו בכוכבית (*) שהו שבועות לא רצופים במקום הראשון.
אלברכט מברנדנבורג
ביוגרפיה
אלברכט נולד ליוהאן השני, הנסיך הבוחר מברנדנבורג, מבית הוהנצולרן. בשנת 1499 התייתם, והוא ואחיו הגדול, יואכים הראשון, הנסיך הבוחר מברנדנבורג, הפכו לנסיכי ברנדנבורג, אך רק אחיו זכה בתואר הנסיך הבוחר. את השכלתו רכש באוניברסיטת פרנקפורט דאודר. ב-1513 נתמנה לארכיבישוף במגדבורג, ונוסף על כך היה בישוף בהלברשטט, ולאחר מותו של הנסיך הבוחר אוריאל ממיינץ, נבחר ב-9 במרץ 1514 לארכיבישוף ולנסיך הבוחר של מיינץ, בהיותו בן 24. ב-1518 התמנה לחשמן (קרדינל).
אלכסנדר ירמילוב
בשנת 2007 עבר ירמילוב לקנדה, שם חי עם משפחתו.
יחסי כווית–סין
היסטוריה
כווית הייתה מדינת המפרץ הערבית הראשונה לכונן יחסים דיפלומטיים עם סין ב-22 במרץ 1971, אך למעשה, היו יחסים בין שתי המדינות עוד לפני כינון היחסים הפורמלי. השייח' המנוח ג'אבר אל-אחמד אל-ג'אבר א-סבאח לימים אמיר כווית, ביקר ברפובליקה העממית של סין בשנת 1965 ונפגש שם עם מספר רחב של רמי דרג, הבולט בהם הוא נשיא הרפובליקה העממית של סין, ליו שאוצ'י.
כריסטיאן בנטקה
כריסטיאן בנטקה ליולו (בצרפתית: Christian Benteke Liolo; נולד ב-3 בדצמבר 1990 בקינשאסה שבקונגו) הוא כדורגלן בלגי המשחק בעמדת החלוץ בדי. סי. יונייטד ובנבחרת בלגיה.
נבחרת בלגיה
ב-10 באוקטובר 2016 הבקיע בנטקה שער לאחר 7 שניות מפתיחת המשחק נגד נבחרת גיברלטר במסגרת מוקדמות מונדיאל 2018.
פליניוס הזקן
חייו ברומא
לאחר מסע נוסף לגרמאניה, בעקבותיו כתב ספר נוסף - "ההיסטוריה של המלחמות הגרמאניות", שנכתב ב-20 כרכים, חזר פליניוס סופית לרומא בשנת 59. בגיל 36 הוא היה איש צבא מנוסה וסופר מוערך. אדם במעמדו היה עשוי להתמנות לפרוקורטור - מושל פרובינקיה, אך בפועל לא קיבל תפקיד כלשהו. עשר השנים הבאות היו שנים של הישרדות בצל המשטר. ברומא שלט אז נירון קיסר, שלא העריך במיוחד אנשי צבא, ואף הביא בטירופו להתאבדותו של דומיטיוס קורבולו, מפקדו הראשון של פליניוס. בשנת 64 עלתה רומא בלהבות, וטירופו של נירון הגיע לשיאים חדשים, עד להתאבדותו בשנת 68. בשנת 69, היא שנת ארבעת הקיסרים, כיהנו ברצף הקיסרים: גלבה, אותו, ויטליוס, ואספסיאנוס.
עם עלייתו לשלטון של זה האחרון, חל שינוי מפליג בחייו של פליניוס. בשנת 70 הוא מונה לנציב בפרובינקיה גאליה נארבוננסיס, ובשנת 73 בהיספניה טארקוננסיס שבספרד. משרתו האחרונה הייתה הפיקוד על הצי הרומי במיסנום, באזור מפרץ נאפולי של ימינו, ושם גם מצא את מותו.
התפרצות הר הגעש וזוב בשנת 79
פליניוס שימש כמפקד העליון של הצי הרומי המערבי במיסנום, ב-24 באוגוסט 79, בזמן ההתפרצות הגדולה של הר הגעש וזוב, אשר החריבה את הערים פומפיי והרקולניאום. רצונו לחקור מקרוב את התופעה, וכן ניסיונו לחלץ את חבריו ממיקומם המסוכן במפרץ נאפולי הסמוך, גרמו לו לחצות את המפרץ עם ספינותיו ובסופו של דבר הביאו למותו. פליניוס הצעיר מביא את תיאור מותו וטוען שדודו התמוטט ונהרג כתוצאה משאיפת גזים רעילים שנפלטו מהר הגעש וזאת מאחר שעל גופתו לא נמצאו כל סימני אלימות. חוקרים מפקפקים בקביעה זו, ומעריכים שפליניוס מת מסיבה פרוזאית יותר - התקף לב או שבץ, אך לאחר אסון בו נחנקו למוות אנשים בסמוך לוזוב משאיפת דו תחמוצת הפחמן בשנת 1794, ושוב בהתפרצויות של 1872 ושנת 1873, הוסרו הספיקות. תיאור השעות האחרונות של חייו מובא במכתב שכתב פליניוס הצעיר להיסטוריון טקיטוס 27 שנים לאחר מכן.
דיני משפחה
במקומות רבים מוקם בית משפט למשפחה המתרכז בדיני המשפחה. במדינת ישראל הוקם בית משפט כזה בעקבות חקיקת חוק בית המשפט לענייני משפחה בשנת 1995. מאפייניו העיקריים של בית המשפט לענייני משפחה הם שופטים המכירים את התחום ובקיאים בו, פרוצדורה המאפשרת גמישות, כמתבקש מאופיו של הדיון, ויחידת סיוע הכוללת פסיכולוגים ועובדים סוציאליים המסייעים לבית המשפט ולמתדיינים. עם זאת הגדרת סמכות הדיון של בית המשפט למשפחה בישראל רחבה, וכוללת כל סכסוך שהוא בין בני משפחה, בנוסף לסמכות בכל התחומים המסורתיים הנמנים בענייני משפחה. כך שגם סכסוך כספי בין אחים, למשל, נדון בפני בית משפט זה ולא בפני בית משפט רגיל, על אף שמבחינה מהותית אינו שונה מסכסוך כספי אחר.
יחסי גרמניה–תימן
רקע כללי
ב-24 באוקטובר 1962 הרפובליקה הפדרלית של גרמניה כוננה יחסים עם הרפובליקה הערבית של תימן, וב-19 בדצמבר 1967 היא כוננה יחסים עם הרפובליקה העממית הדמוקרטית של תימן. ב-21 בדצמבר 1972 הרפובליקה הדמוקרטית הגרמנית כוננה יחסים עם הרפובליקה הערבית של תימן, וב-10 ביולי 1969 היא כוננה יחסים עם הרפובליקה העממית הדמוקרטית של תימן.
מועצת יישובי יהודה ובנימין
היסטוריה
העמדה הראשונית ביחס להענקת שירותים מונציפאליים ליישובים השוכנים מעבר לקו הירוק הייתה להעניק להם שירותים דרך המועצה הסמוכה בשטח ישראל, וכך נעשה ביחס ליישובים הראשונים ביהודה ובנימין: כפר עציון (1967), הר גילה (1968) ראש צורים, ומבוא חורון (1969). עם הקמת אלון שבות ב-1970 פנו תושביו למשרד הפנים בדרישה להסדרת מעמדם המונציפאלי - כהכללתם הישירה במועצה אזורית מטה יהודה או בהקמת רשות נפרדת. בעקבות כך החליט ב-1973 שר הפנים יוסף בורג על הקמת "מועצת יישובי יהודה ובנימין" שתפעל כמעין מועצה אזורית האחראית על חמשת היישובים, ארבעה מהם בגוש עציון שביהודה והאחד, מבוא חורון, בבנימין. בראש המועצה הועמד בנימין כהן, ראש מועצת מטה יהודה, והמועצה תוקצבה דרך המועצה אזורית מטה יהודה.
מפרץ אליוט
מאפיינים
וסט פוינט ואלקי פוינט הם לשון היבשה אל מפרץ פיוג'ט המוכרות ככניסות הצפוניות והדרומיות של מפרץ אליוט (בהתאמה). קו המצויר בין שתי הנקודות הללו תוחם את המפרץ ממזרח מהצליל הפתוח מערבה. ליתר דיוק, המפרץ הוגדר כמזרחי מקו שנמשך מראש דואמיש צפונה למגנוליה בלוף. נהר הדואמיש מתרוקן לחלק הדרומי-מזרחי של המפרץ. אזור זה עבר שינוי נרחב על ידי התפתחות אנושית במאה ה-20 כדי לתעל את הנהר ולמלא שטחי בוץ כדי ליצור את האי הארבור, שהיה בעבר האי המלאכותי הגדול בעולם. ממערב לנהר הדלתה, היבשה נובעת צפונה אל המפרץ בראש דואמיש. למזרח מצפון וצפון-מערב, נמצאת לבה של סיאטל, שפת הים של אלסקה, סנטר ווטרפרונט וסמית' קוב.
מפרץ אליוט הוא ביתם של נמל סיאטל, שבשנת 2002 היה הנמל התשיעי העמוס ביותר בארצות הברית במדידת יחידות TEU של אוניית מכולות וה-46 העמוס ביותר בעולם. עסקי אוניות התענוגות ושירותי שיט באלסקה הפכו לחשובים יותר ויותר בשנות האלפיים. המפרץ הוא גם ביתו של קולמן דוק, מסוף סיאטל הראשי של מערכת המעבורות של המדינה, והוא הגדול במדינה. הפלגות יוצאות באופן קבוע מסיאטל לאי ביינברידג' ולעיר ברמרטון. מסלול סיאטל–ווינסלו (אי ביינברידג') הוא המסלול בעל השימוש המשמעותי ביותר במערכת המעבורות שבמדינה מבחינת מספר הרכבים והנוסעים שהועברו בו. מונית המים של קינג קאונטי, מעבורת נוסעים, עוברת על פני המפרץ ומחברת את מרכז סיאטל עם מערב סיאטל (Seacrest Dock) ועם האי ושון. שתי מרינות נמצאות במפרץ אליוט. הגדולה שבהן היא מרינת מפרץ אליוט שבבעלות פרטית, בשכונות מגנוליה/אינטרביי בסמית' קוב. מרינת בל הארבור, המופעלת על ידי נמל סיאטל, נמצאת בחוף הים המרכזי לאורך בלטאון. ניתן לעגון שם עד 70 כלי שיט.
מגנה כרטה
המגנה כרטה בהיסטוריה
בשנים 1216–1422 חזרו נושאי הכתר או מיופי כוחם ואשררו את המגנה כרטה כשישים פעמים, דבר המעיד על חשיבותה במערכת הפוליטית. חשיבותה הרבה של המגנה כרטה בהתפתחות החוקתית של אנגליה טמונה בעיקר בסעיפים העוסקים בהגבלת סמכויותיו של המלך. סעיף מסוג זה חייב, למשל, את קבלת הסכמתה של "מועצת ברונים כללית" לכל דרישה של הכתר לתשלום "דמי סיוע" החורגים מן הנוהל הפיאודלי המקובל והוא מהווה את הבסיס לצורך בהסכמת הפרלמנט להטלת מסים חדשים. תפקיד דומה בהגבלת עוצמתו של נושא הכתר מילא גם הסעיף שקבע את כינונו של גוף בן 25 אנשים, שחבריו היו ברונים ואשר תפקידו היה לפקח על שמירת הזכויות שנקבעו במסמך. הסעיף העניק לגוף זה סמכות לאלץ את המלך "בכל דרך אפשרית" לפעול בהתאם למוסכם.
בית ספר שדה הר הנגב
חשיבותו העיקרית של בית הספר היא בקרבתו למכתש רמון. האתרים בסביבות המכתש הם מגוונים: חוות האלפקות, מצפה הכוכבים, המנסרה, קיר האמוניטים, המכתש הגדול, המכתש הקטן, מדבר צין, דרך הבשמים הנבטית ועבדת.
גרינסבורו (קרוליינה הצפונית)
התעשייה מגיעה לעיר
בעקבות זאת התפתחה תעשייה רבה בגרינסבורו, בדמות מפעלים שונים, בעיקר בתחום הטקסטיל והטבק, שהעסיקו אלפי עובדים, וגרינסבורו הפכה למרכז העסקים הראשי של האזור כולו. העיר צמחה כלכלית ודמוגרפית בקצב מואץ ביותר ונקראה "Gate City", כלומר העיר המשמשת כשער למחוז.
מאיה קזביאנקה
קורות חיים
בהמשך נישאה קזביאנקה לפייר דנלו (Danlou) שהיה אבי בתה והמפיק שלה, ושימש מנהל רדיו מונטה קרלו. דנלו היה חבר קרוב של רנייה, נסיך מונקו.
חזרה לישראל
בשנת 2001 הוציאה את ספרה האוטוביוגרפי "אני והוא".
טלפון חכם
שנות האלפיים
המכשיר פורץ הדרך בקטגוריית הטלפונים החכמים היה אייפון של חברת אפל האמריקנית. הוא היה הטלפון הראשון עם דפדוף והפעלה מלאה בעזרת מחוות אצבעות על מסך המגע. לא הייתה בו מקלדת ולא מקשים והמסך מילא את כל שטח הטלפון. בדופן אחת היו שני כפתורי עוצמת קול וכפתור השתקה, ובדופן שנייה כפתור כיבוי והדלקה. המכשיר הראשון בסדרה הוצג לראשונה ב-29 ביוני 2007 כשילוב של טלפון סלולרי, נגן מדיה נייד, ומחשב כף יד בעל קישוריות לאינטרנט. המכשיר הראשון זכה לתגובות נלהבות, והדורות הבאים של הסדרה הניבו רווחים גדולים לחברת אפל. הצלחתו המטאורית הביאה לגל של חיקויים ול"מרוץ חימוש" בין חברות טכנולוגיה שונות כאשר בחזית התחרות באפל עמדה חברת סמסונג הקוריאנית עם מכשירי הגלקסי שלה.
בשנת 2015 הושק שירות AMP שמאפשר ליצור דפים עשירים בתוכן תוך זמן קצר בטלפון חכם. במקביל, תוכנות דומות הושקו על ידי חברות מתחרות, כמו אפל ופייסבוק.
PalmOS / webOS
ה-PalmOS, ולאחריה ה-webOS פותחו על ידי Palm. webOS, המבוססת על מערכת ההפעלה לינוקס, נרכשה על ידי חברת HP כמערכת הפעלה לטלפונים חכמים, מחשבי לוח ואפילו מחשבים רגילים. ב-18 באוגוסט 2011 הודיעה HP כי היא מפסיקה לחלוטין את פיתוח מערכת ההפעלה webOS, ולא תשתמש בה יותר במוצרים שלה. HP מכרה את webOS לחברת LG אלקטרוניקה בשנת 2013.
Windows Mobile
Windows Mobile היא מערכת ותיקה שהייתה נפוצה בעיקר בטלפונים חכמים ומחשבי כף יד. גרסתה האחרונה היא Windows Mobile 6.5.5. המחליפה של המערכת היא Windows Phone הנפוצה בטלפונים החכמים של נוקיה ו-HTC, וכן במכשירים חכמים זולים יותר. Windows Mobile כללה ממשק עם אלמנטים בעיצוב שלקוחים מהגרסה הרגילה (Microsoft Windows). המערכת כללה מסך בית עם קיצורים וגרפים ומסך התחל (תפריט) עם כל האייקונים והתוכנות. חלק גדול מהטלפונים החכמים בעלי מערכת הפעלה Windows Mobile הם יותר PDA עם יכולות סלולריות מאשר טלפון עם יכולות PDA ולכן מכשירים אלה כוללים גם מסך מגע גדול. בנוסף, ישנם טלפונים המשתמשים ב-Windows Mobile ללא מסך מגע. החברות המשתמשות ב-Windows Mobile הן HTC, מוטורולה, סמסונג, i mate jam, i-mate, בנקיו-סימנס, PalmOne ונוקיה.
ג'יימס ויטמור
קריירה
שיחק בסרטים המוזיקליים "אוקלהומה!", "נשקיני קייט", "בגלל שאת שלי" (לצדו של מריו לנצה) ובדרמה הביוגרפית-מוזיקלית "סיפורו של אדי דוצ'ין". ב-1968 שיחק בסרט המדע הבדיוני האפוקליפטי "כוכב הקופים" בתפקיד ד"ר זאיוס ראש מועצת המחוקקים.
ב-1994 שיחק בדרמת בית הכלא "חומות של תקווה" בתור ברוקס האטלן הספרן ואחד האסירים הוותיקים ביותר של כלא שושנק. ב-1997 שיחק במותחן האימה "הרליק" בתפקיד ד"ר אלברט פרוק, המורה הרוחני של הביולוגית ד"ר מרגו גרין. בשנת 2000 זכה בפרס אמי על הופעת האורח שלו בסדרת הדרמה "הפרקליטים".
חיים אישיים
ויטמור נישא והתגרש ארבע פעמים במהלך חייו: פעמיים לננסי מייגט איתה גידל את שלושת ילדיהם, פעם לשחקנית אודרה לינדלי ולבסוף לסופרת נורין נאש, לה היה נשוי עד למותו. ויטמור, שסבל בשנותיו האחרונות מסרטן הריאה נפטר בשנת 2009 מהמחלה כשהוא בן 87 בביתו שבמאליבו. על פי בקשתו האחרונה גופתו נשרפה ואפרו פוזר באוקיינוס השקט.
קדומים
שכונות היישוב
בשכונות נבנו בתי כנסת בהתאם לעדות הגרות בהן. לאור האוכלוסייה הצעירה ביישוב הוקמו ברוב השכונות מעונות לגיל הרך.
יואל גרינברג
ביוגרפיה
לאחר שירותו כקצין בצה"ל, השלים לימודי B.A במתמטיקה ומדעי המחשב באוניברסיטה העברית בירושלים בהצטיינות.
גראולינג
הגדרה ומאפיינים
חשוב להפריד בין הגראולינג והשירה הנוהמת והעמוקה יותר המאפיינת בעיקר את הדת' מטאל, לבין הצווחות הגבוהות והחורקות (לא גראולינג) המאפיינות בעיקר את הבלאק מטאל.
העקבות הראשונים
שירה נוהמת אולי הייתה חלק מהמוזיקה הוויקינגית. במאה ה-10 ביקר בדנמרק הסוחר אברהם בן יעקב והתייחס למוזיקה המקומית כך: "מעולם לא שמעתי שירים מכוערים יותר מאלה של הוויקינגים בסלסוויג [שם לשעבר של הדבי, מרכז מסחר מהתקופה הוויקינגית, במקור העיר הגדולה ביותר במדינות הנורדיות]. צליל הנהמה המגיע מגרונם מזכיר לי כלבים מייללים, רק יותר לא מאולפים".
אילן גילאון
ביוגרפיה
תחילה סירב צה"ל לגייס אותו בשל מצבו הרפואי, אך לבסוף התקבל בגיל 24 לשירות מקוצר בהתנדבות, אותו עשה בחיל החינוך.
בכנסת ה-15
היה הח"כ היחיד ממרצ שהצביע נגד תקציב ממשלת ברק, בטענה שהתקציב הוא אנטי-חברתי בצורה מובהקת. בתגובה לקריאתו של ברק לאחר פרסום דו"ח העוני "לפתוח את המקררים" אמר: "בשביל אמירות כאלה צריך טכנאי מקררים, לא ראש ממשלה".
סדר קלאסי
סדרים נוספים באדריכלות רומית
הרומאים אימצו את הסדרים היוונים והשתמשו בהם כפי שהם. בנוסף הם פיתחו סדרים נוספים שהעיקריים ביניהם הם הטוסקאני והמשולב.
ארנולד דה לאנטינס
חייו
מעט מאוד ידוע על חייו של דה לאנטינס, להוציא את התקופה שבין 1420 בקירוב ל-1430. ההנחה היא, שמוצאו מפלנדריה או מסביבותיה. בראשית שנות ה-20' של המאה ה-15 היה כנראה בשירותה של משפחת מלאטסטה, או ברימיני או בפזארו, כיוון שדופאי הזכיר אותו בטקסט של רונדו שנכתב בין 1420 ל-1424. לאנטינס היה בוונציה ב-1428 וברומא ב-1431, בזו האחרונה כזמר במקהלת הקאפלה של האפיפיור, יחד עם דופאי. ברומא שהה רק שישה חודשים; אחר כך נעלם מדפי ההיסטוריה. רומא נכנסה לתקופה של חוסר שקט עקב פעילות המועצה לאחר מותו של האפיפיור מרטינוס החמישי בפברואר 1431; מוזיקאים רבים עזבו באותה תקופה או זמן קצר אחריה, וייתכן שלאנטינס היה ביניהם.
סטיית תקן
יש להבחין בין סטיית התקן המחושבת לכל קבוצת הנתונים (האוכלוסייה) לבין סטיית התקן המדגמית המחושבת על מדגם (תת-קבוצה) מקבוצת הנתונים, ומשמשת רק לאמידה של סטיית התקן של האוכלוסייה.
רוברטו שטראוס
אלוף המכביה
בתחרויות השחייה של המכביה השמינית שנערכו בבריכת השחייה "גלי גיל" ברמת גן לעיני אלפי צופים, בסוף יולי 1969, זכה שטראוס בשתי מדליות, זהב וארד. מדליית זהב במשחה ל-1500 מטר חופשי בתוצאה של 17:58.0 דקות, לפני סרג'יו ויצמן שקבע שיא ברזיל חדש של 18:13.3 דקות ולי צ'סנאו מארצות הברית (18:28.2 דקות). מדליית ארד, במשחה ל-400 מטר חופשי בתוצאה של 4:31.0 דקות, אחרי משה גרטל מישראל (4:30.3 דקות) ודייוויד סולומון מארצות הברית (4:30.4 דקות). נוסף לכך, הוא סיים במקום חמישי במשחה ל-200 מטר חופשי בתוצאה של 2:08.2 דקות.
סטיית תקן
דוגמה נוספת להמחשה
הממוצע הכיתתי במועד ב' זהה לממוצע הכיתתי שבמועד א', משום ש:.
דוגמאות לשימושים
הערך העיקרי בהבנת סטיית תקן של אוסף נתונים הוא בהערכת השוני של הערכים בהשוואה לממוצע.
פיזיקת חלקיקים
סטיית התקן בהתפלגות נורמלית - פעמון גאוס
כאשר התפלגות הערכים היא נורמלית בעלת סטיית תקן \ \sigma וממוצע \ \mu: טבלה עבור התפלגות נורמלית.
הד באנגינג
מקורות
בנוסף, ניתן לציין את תנועותיו של איאן גילן, סולן להקת דיפ פרפל, על אף שהוא טוען שתנועותיו לא נחשבים להד באנג. אנגוס יאנג מלהקת AC/DC תרם רבות לפופולריות של הד באנגינג.
המפרץ הבוטני
מקור השם
השם "בוטני" הוא תעתיק לטיני של השם הנורדי "botten" שמשמעו "תחתית" או "מקום נמוך" (בניגוד לארצות הרריות) או, לפי פרשנות אחרת, "תחתית" במובן של "מרוחק ביותר".
מחשבת שווא על טפילים
סימנים ותסמינים
מחלת מורגלונז (Morgellons) היא סוג של מחשבות שווא על טפילים שללוקים בה יש תחושת כאב בעור שלאמונתם נגרמת כתוצאה מחדירת סיבים.
STS-107
ניסויי המעבורת
במהלך ימי הטיסה בוצעו על המעבורת כ-80 ניסויים לחקר מיקרוכבידה ומדעי כדור הארץ. המטע"ד הראשי (עם מגוון ניסויים) הכיל מודול כפול של מעבדת SPACEHAB. מתוך המשקל הכולל של המעבורת כ-2433 ק"ג הוקצו לניסויים, בינם ניסויים ביולוגים, ניסויים פיזיקליים, ניסויים מסחריים ואף 6 ניסויים של בתי ספר, במסגרת תוכנית (STARS (Space Technology and Research Students.
סריג עקיפה
עקרון הפעולה
משוואת הסריג היא הקשר המתמטי בין מרווח הסריג (d), אורך הגל הפוגע (\lambda) וזוויות הפגיעה (\theta_i) והפיזור (\theta_m) מהסריג. לפי עקרון הויגנס-פרנל, כל נקודה על חזית גל מתקדם מתפקדת כמקור נקודתי, וחזית הגל בכל נקודה עוקבת תתקבל על ידי סיכום תרומות כל המקורות הנקודתיים האינדיבידואליים (בלתי-תלויים). סריגים יכולים להיות מעבירים (transmissive) או מחזירים (reflective), באנלוגיה לעדשה או מראה בהתאמה.
יש לציין כי עבור משוואות אלו הנחנו כי משני עברי הסריג מצוי אותו התווך (כדוגמת אוויר).
ביטוי מתמטי לסריג ולשדה רחוק ממנו
ניתן לפתח ביטוי מתמטי לסריג עקיפה המתואר על ידי פונקציה מחזורית בתוך מפתח סופי. עבור סריג מחזורי ואינסופי הפונקציה שמתארת אותו \Tau(\xi) היא אינסופית ומחזורית כך ש-. כלומר \Lambda הוא המחזור של הפונקציה. ולכן ניתן להציג את הפונקציה על ידי טור פורייה:
בנוסף אם הסריג הוא בעל אורך סופי, כאשר גודל המפתח הוא 2A (ראה פונקציית מלבן), אז ניתן לייצג את הסריג ע"י:
השדה הרחוק מהסריג לאחר פגיעה של השדה בעל אמפליטודה אחידה שפגע בסריג בכיוון הניצב לו (זווית הפגיעה שווה ל-0), נקבל:
לכן, הביטוי הסופי לשדה הרחוק עבור שדה בפגיעה ניצבת בסריג, לאחר הצבת הוא:
תכונות הסריג (בפרט בשדה הרחוק)
ניתן לתאר מספר תכונות ע"פ עוצמת השדה הרחוק ע"פ הדיאגרמה של העוצמה I(x) כפונקציה של \frac{x}{z}.
המרחק הזוויתי בין סדרי הדיפרקציה
מתוך הביטוי של השדה הרחוק ניתן לראות כי המרחק בין סדר דיפרקציה n לבין המרכז (סדר 0) הוא:
ולכן המרחק הזוויתי בין כל סדר דיפרציה הוא:.
העוצמה היחסית בין סדרי הדיפרקציה ויעילות הסדר
העוצמה היחסית היא מקדמי הסריג c_n כפי שניתן לראות משפיע על העוצמה של כל סדר דיפרציה. היעילות מוגדרת באופן הבא:
סריג עקיפה כמנסרה
כלומר עלינו לבנות סריג מחזורי, כאשר בכל מחזור יש משולש, כאשר ניתן לתכנן אותו ע"פ אורך גל מסוים.
מימוש סריג על ידי אופטיקה בינארית
נניח אנו רוצים לבנות סריג בעלת פונקציית פאזה "שן מסור", כך שרצינו שגובה המשולש יהיה בין הערכים הם מ-0 עד 2\pi.
כאשר, כאשר n_1 מקדם השבירה הסביבה ו-n_2 מקדם השבירה של החומר.
משמר הגבול האוקראיני
משמר הגבול האוקראיני, רשמית שירות משמר הגבול הממלכתי של אוקראינה (באוקראינית: Державна прикордонна служба України) הוא גוף ממשלתי האחראי להגנת הגבולות ועמדות המכס של אוקראינה.
משמר החופים האוקראיני
משמר החופים מכיל 4 יחידות שיושבות בבּלאקלבה, אודסה, איזמעיל וקרצ'י בהתאמה. בעבר התקיימה חטיבת המשחתות במאריופול בחצי האי קרים וחטיבת המשחתות המיוחדת שבסיסה היה ביאלטה (לאחר סיפוח חצי האי על ידי רוסיה היחידות עברו לאודסה). בנוסף קיימת יחידת "דנייפר", יחידת כוחות מיוחדים של משמר החופים.
קופרה
קוֹפּרָה הוא ה"בשר" או הגרעין של פרי הקוקוס. השם נגזר מהמלה המלאית לקוקוס יבש. הקופרה משמשת כחומר הגלם לתעשיית שמן הקוקוס, שמיוצר על ידי הרתחה ולחץ. הקופרה כמוצר מסחרי טופחה על ידי סוחרים באוקיינוס השקט ובדרום אסיה בשנות השישים של המאה ה-19.
גביע ווינר בכדורסל 2013/2014
מכבי תל אביב זכתה בגביע ווינר החמישי שלה, לאחר ניצחון בגמר על הפועל ירושלים.
סרבוק
ראשית חייה
נולדה בירוואן שבארמניה ב-3 באפריל 1994. היא גדלה בירוואן ולמדה בקונסרבטוריון הלאומי קומיטאס ירוואן, שם למדה לנגן על קאנון.
ייאסו החמישי
ביוגרפיה
בשנת 1907 מנליק השני, קיסר אתיופיה נתקף בשיתוק וחדל לתפקד כשליט בפועל של המדינה. בשארית כוחותיו הוא הכריז על איאסו, נכדו, כיורשו.
ייאסו ניסה לבנות בעצמו ממסד פוליטי ורשת נאמנויות אישיות שתבטיח לו כוח – הוא סירב לשמוע להנחיות מועצת השרים שמונתה לו, עזב את אדיס אבבה וניסה לארגן מהפכה פוליטית בקרן אפריקה. ייאסו ניסה להחליף את נאמני סבו בקואליציה המורכבת מבני שבטים אחרים. מכיוון שמערכת הנאמנויות של מנליק הייתה של שוואה, המרכז, הוא פנה לפריפריות. הוא ניסה לבנות מחדש את מערך הכוחות ולהשתית אות על נאמנויות חדשות (קצת מתיגראי בצפון, אך בעיקר מאזורי הדרום).
מאט דיימון
ביוגרפיה
דיימון נולד בקיימברידג', מסצ'וסטס שבארצות הברית. הוריו הם קנט וננסי דיימון. לו אח, קייל, שהוא פסל ואמן. בגיל צעיר החל להשתתף בהצגות בבית ספרו, עליהן זכה במספר פרסי דרמה בתחרויות ארציות.
טיגריס
תפוצה
היום הטיגריס חי בעיקר ביערות טרופיים, ביצות וערבות עשב בדרום-מזרח אסיה. אך גם באזורים קרים במזרח רוסיה (הטיגריס הסיבירי) וצפון-מזרח סין (וייתכן שגם בקוריאה הצפונית), ובאזורים אלו פרוותם רכה ובהירה יותר מאשר באזורים הטרופיים החמים.
מגוון גנטי
לדבריו, ישנם כיום בין 15 ל-20 אלף טיגריסים בגני חיות, תוכניות רבייה, קרקסים ובתים פרטיים ברחבי העולם, פי 5–7 יותר מאשר בטבע. רק אלף מהם נמצאים בתוכניות רבייה המבקשות לשמר את המגוון הגנטי של האוכלוסייה בטבע. השאר הם ממקורות לא ידועים או בני כלאיים שנולדו כתוצאה מזיווג ללא הבחנה של טיגריסים מתת מינים שונים בתוכניות רבייה.
אוניית הוד מלכותו
בצי המלכותי השוודי התחילית מייצגת Hans/Hennes Majestäts Skepp.
הממלכה המאוחדת
צוללות של הצי המלכותי נושאות את התחילית צוללת ה"מ (HM Submarine). באופן דומה, היאכטה המלכותית בריטניה, אשר הייתה מגויסת לצי המלכותי, נודע כיה"מ בריטניה. יתר האוניות נקראות אוניות הוד-מלכותו או הוד-מלכותה. התחילית אה"מ ניתנת גם לבסיסי חוף, כמו אה"מ "אקסלנט" ב-Whale Island שבהמפשייר.
אלן טרנן
בתיאטרון ובטלוויזיה
ב-2007 הועלה המחזה "נל הקטנה" מאת סיימון גריי על חייה של טרנן בתיאטרון המלכותי בבאת'. את המחזה ביים סר פיטר הול ואת דמותה של טרנן גילמה לואיז ברילי. פרשת האהבים תועדה בדוקודרמה "דיקנס" ב-BBC בשנת 2002, וב-"Dickens' Secret Lovers" בערוץ 4 בשנת 2008 בהגשתו של צ'ארלס דאנס ובכיכובם של איימי שילס בתפקיד טרנן ודייוויד הייג בתפקיד דיקנס. דמותה של טרנן מופיעה גם ברומן "דרוד" מאת דן סימונס.
אופולו
אוּפוֹלוּ (באנגלית: Upolu) הוא האי המאוכלס ביותר מבין איי סמואה (כ-75% מתושבי סמואה חיים בו) ושטחו 1,125 קמ"ר. נמל התעופה הבין־לאומי פלאולו נמצא במערב האי ועיר הבירה אפיה נמצאת בצפונו.
נלי פורטדו
קריירה
החוויה המוזיקלית הראשונה של פורטדו הייתה כזמרת רקע של ראפרים ותקליטנים. במהלך ביקור קיצי בטורונטו, פורטדו הכירה את טליס ניוקירק, חבר בלהקת "Plains of Fascination". פורטדו תרמה את קולה עבור מספר שירים באלבום ובשנת 1996, כשסיימה את הלימודים, הצטרפה נלי אל הלהקה ועברה לטורונטו. אך הצליל הכללי של הלהקה היה יותר מדי היפ-הופ וראפ עבור פורטדו, שהאמינה שזה לא מייצג את היכולות הקוליות שלה ולא את האישיות שלה. פורטדו עזבה את הלהקה ותכננה לחזור לביתה.
2009–הווה: אלבומים חדשים
בדצמבר 2008 פורטדו החלה להקליט אלבום בספרדית, "Mi Plan". האלבום יצא ב-15 בספטמבר 2009 וזכה להערכה רבה בקרב העולם הלטיני. נלי זכתה בפרס גראמי הלטיני באותה שנה גם כן.